Alertă de mpox: Producătorul singurului vaccin cere UE să-i extindă licența pentru copii. ECDC recomandă avize de călătorie
Bavarian Nordic, producătorul singurului vaccin împotriva mpox (variola maimuței), cere UE să-i extindă licența de vaccinare în Europa pentru a include adolescenții cu vârsta cuprinsă între 12 și 17 ani, deoarece o versiune mai mortală a virusului se răspândește rapid mai ales în rândul copiilor din Africa. Centrul European de Prevenire și Control al Bolilor (ECDC) a anunțat vineri că se așteaptă ca mai mulți oameni să pătrundă în Europa cu noua variantă de mpox și recomandă avize de călătorie.